*Za ostala značenja, vidi The Wolf of Wall Street (razvrstavanje).*

***The Wolf of Wall Street*** sh. *Vuk sa Wall Streeta*) je američka filmska komedija snimljena 2013. u režiji Martina Scorsesea, zasnovana na istoimenim memoarima Jordana Belforta. Film je objavljen 25. decembra, 2013. Scenarij je napisao Terence Winter, a glavnu ulogu je tumačio Leonardo DiCaprio kao Belfort, njujorški broker koji vodi firmu koja se bavi prevarama sa vrijednosnim papirima i korupcijom na Wall Streetu tokom 1990-ih.

U ostalim ulogama su Jonah Hill, Margot Robbie, Matthew McConaughey, Kyle Chandler, Rob Reiner, Jon Bernthal, Jon Favreau i Jean Dujardin. Ovo je bila peta po redu saradnja između Scorsesea i DiCapria, a druga između Scorsesea i Wintera nakon TV-serije *Carstvo poroka*.

Film je dobio pozitivne recenzije od kritičara, ali je bio kontroverzan zbog svoje moralne dvosmislenosti, seksualnog sadržaja, prikazivanja zloupotrebe droga, vulgarnosti, i korištenja životinja. Film je zaradio preko 389 miliona dolara širom svijeta nasuprto budžeta od 100 miliona dolara, i bio je nominiran za pet Oscara, uključujući i one za najbolji film, najbolju režiju za Scorsesea, najbolji adaptirani scenarij za Terrencea Wintera, i Oscara za najbolju glavnu i sporednu mušku ulogu za DiCapria i Hilla, respektivno, ali nagrada nije bila osvojena niti u jednoj od kategorija. Ovo je bio prvi veliki film koji je u potpunosti bio pušten za prikazivanje u kinima putem digitalne distribucije. Film također drži rekord sa najčešćom upotrebom psovki od svih značajnih filmova nedokumentarnog sadržaja.

Radnja
------

Jordan Belfort (Leonardo DiCaprio) pripovjeda svoj monstruozni uspjeh sa svojom tvrtkom, raskošan dom na Gold Coastu, Long Islanu te i o svojoj supruzi bivšem modelu. Tada se vrati u 1987, gdje je počeo raditi na niskoj razini u tvrtci na Wall Streetu. Njegov šef (Matthew McConaughey) mu savjetuje da svoj životni stil promijeni u usputni seks i kokain. Međutim, ubrzo nakon što on polazi svoj ispit da postane burzovni mešetar, izgubi posao na račun tvrtke kao rezultata crnog ponedjeljka.

Sada nezaposlen u gospodarstvu, Jordana supruga Teresa (Christin Miloti) potiče da ostvari svoje snove i postane bogat tako da se javi na posao. Belfort impresionira svog novog šefa s njegovim posebnim stilom zarađivajući malo bogastvo. Jordan se sprijatelji s Donniem Azzofom (Jonah Hill), prodavač koji živi u istom financijskom neredu. Tako oni dvoje odluče ući zajedno u posao. Da bi to oživjelo Jordan zaposli par prijatelja. Osnova metoda tvrtke Stratton Oakmont je prijevara. Članak u magazinu *Forbes* nazove Jordana *Vukom s Wall Streeta* tako on inspirira mnogo mladih osoba koje prate i žele se zaposliti u njegovoj tvrtci. 
Životni stil zabave, seksa, droge se ostvaruje. Jordan redovito koristi prostitutke i postane ovisnik o kokainu i quaaludesima. Agent FBI-a Patrick Denham (Kyle Chandler) započinje istragu u Jordanovoj tvrtci. Kad Jordan upozna Naomi Lapagliu (Margot Robbie) na jednom od njegovih tuluma, započinje aferu s njom i rastane se s Teresom. Jordan se ženi Naomi koja postaje njegova druga žena i daje joj jahtu s njenim imenom i uskoro oni dobiju kćer Skylar. U međuvremenu, FBI radi na istrazi na tvrtci Stratton Oakmont.

Kasnije se dogodi Jordanov pad, on izda sve u tvrtci uključujući Donniea i svi oni završe u zatvoru u dugom periodu dok Jordan ostane samo 4 godine, tada ga Naomi ostavi i otiđe sa svojom kćeri.

Uloge
-----

* Leonardo DiCaprio - Jordan Belfort
* Jonah Hill - Donnie Azoff (ili Danny Porush)
* Margot Robbie - Naomi Lapaglia
* Matthew McConaughey - Mark Hanna
* Kyle Chandler - Patrick Denham
* Rob Reiner - Max Belfort
* Jon Bernthal - Brad Bodnick
* Jon Favreau - Manny Riskin
* Jean Dujardin - Jean-Jacques Saurel
* Joanna Lumley - tetka Emma
* Cristin Milioti - Teresa Petrillo
* Christine Ebersole - Leah Belfort
* Shea Whigham - kapetan Ted Beecham
* Katarina Čas - Chantalle Bodnick
* P. J. Byrne - Nicky "Rugrat" Koskoff
* Kenneth Choi - Chester Ming
* Brian Sacca - Robbie "Pinhead" Feinberg
* Henry Zebrowski - Alden "Sea Otter" Kupferberg
* Ethan Suplee - Toby Welch
* Barry Rothbart - Peter Diblasio
* Jake Hoffman - Steve Madden
* Mackenzie Meehan - Hildy Azoff
* Spike Jonze - Dwayne

Snimanje
--------

Projekat je bio započeo Warner Bros u maju 2007. sa Scorseseom i DiCapriom u vidu, nekoliko mjeseci nakon što je film Pokojni osvojio Oscara za najbolji film, ali je zbog zauzetosti Scorsesea projekat kasnije odložen. U februaru 2011. Scorsese je službeno najavio režiranje filma, ali je zatim započeo rad na filmu Hugo. Producentska kuća Red Granite je u maju 2011. na Filmskom festivalu u Cannesu najavila da će finansirati snimanje.

Red Granite Pictures je pitao Paramount Pictures za distribuciju filma; Paramount Pictures je pristao da distribuira film u Sjevernoj Americi i Japanu, ali ne i na ostatak međunarodnog tržišta. U filmu, većina imena likova iz stvarnog života iz Belfortovih memoara su promijenjena. Donnie Azoff temelji se na liku Dannyja Porusha. Ime je promijenjeno nakon što je Porush zaprijetio da će tužiti filmaše. Agent FBI-a poznat kao Patrick Denham je zamjena za stvarnog Gregoryja Colemana, a advokat Manny Riskin temelji se na liku Ire Lee Sorkina. Belfortova prva supruga, Denise Lombardo, je preimenovana u Teresu Petrillo, dok je njegova druga supruga Nadine Caridi postala Naomi LaPaglia. Nasuprot tome, ime Marka Hanne ostaje isto; on je radio kao berzovni mešetar za firmu LF Rothschild i koji je, kao i Belfort, bio osuđen zbog prevare i odslužio zatvorsku kaznu. Uloga tetke Emme je isprva bila ponuđena Julie Andrews, ali je odbila jer se bila oporavljala od ozljede zgloba na nozi, te je zamijenjena sa Joannom Lumley.

U januaru 2014. Jonah Hill je otkrio u intervjuu sa Howardom Sternom da je on za svoj rad bio plaćen samo 60,000 dolara (najniža moguća rata prema zakonu SAG-AFTRA) dok je njegova ko-zvijezda Leonardo DiCaprio, koji je također bio i producent, dobio 10 miliona dolara. Ali Hill je bio odlučan da radi sa Scorseseom, i toliko je želio igrati Donnie Azoffa da je bio spreman učiniti sve što je bilo potrebno da dobije ulogu.

Glavno snimanje je počelo 8. augusta 2012. u New Yorku. Jonah Hill je najavio da je njegov prvi dan snimanja bio 4. septembar 2012. Snimanje je također bilo održano u Closteru, New Jersey. i Harrisonu, New York. U januaru 2013, dodatne scene su se snimale na setu u napuštenoj poslovnoj zgradi u Ardsleyu, New York. Scene u kući na plaži su snimljene u Sands Pointu, New York.

Dugogodišnji Scorseseov montažer Thelma Schoonmaker je izjavila da će se film snimati digitalno umjesto na trakama. Scorsese, koji je bio zagovornik snimanja na trakama, odlučio je snimati *Huga* digitalno jer se snimalo u 3D tehnici; međutim, *Vuk sa Wall Streeta* je prvobitno bio planiran da se snima digitalno uprkos tome što je sniman dvodimenzionalno. Schoonmaker je izrazila razočarenje odlukom govoreći: "Čini se da smo izgubili bitku između digitalnog i snimanja na trakama. Izgleda da Marty (Martin Scorsese) misli da je na žalost sve gotovo, i da nije bilo većeg zagovornika traka od njega."  Nakon opsežnih testova tokom priprema za snimanje, na kraju je većina filma snimljena na trakama, a scene u kojima se koriste efekti zelenog ekrana ili sa malim osvjetljenjem snimane su sa digitalnim ARRI Alexa kamerama. Film sadrži 400-450 snimaka sa vizualnim efektima.

Vidi još
--------

* *Boiler Room*
* Kriminal bijelog ovratnika

Vanjske veze
------------

***The Wolf of Wall Street*** na Wikimedijinoj ostavi

* Službeni veb-sajt
* *The Wolf of Wall Street* na sajtu IMDb
* *The Wolf of Wall Street* na AllMovie-u ()
* *The Wolf of Wall Street* na Box Office Mojo-u
* *The Wolf of Wall Street* na Metacriticu
* *The Wolf of Wall Street* na Rotten Tomatoes-u ()
* *The Wolf of Wall Street* filming locations at Movieloci.com

| * p
* r
* u
Filmografija Martina Scorseseja |
| --- |
| Cjelovečernji filmovikoje je režirao | 
* *Who's That Knocking at My Door* (1967)
* *Boxcar Bertha* (1972)
* *Mean Streets* (1973)
* *Alice Doesn't Live Here Anymore* (1974)
* *Taxi Driver* (1976)
* *New York, New York* (1977)
* *Raging Bull* (1980)
* *The King of Comedy* (1983)
* *After Hours* (1985)
* *The Color of Money* (1986)
* *The Last Temptation of Christ* (1988)
* *Life Lessons* (segment of *New York Stories*, 1989)
* *Goodfellas* (1990)
* *Cape Fear* (1991)
* *The Age of Innocence* (1993)
* *Casino* (1995)
* *Kundun* (1997)
* *Bringing Out the Dead* (1999)
* *Gangs of New York* (2002)
* *The Aviator* (2004)
* *The Departed* (2006)
* *Shutter Island* (2010)
* *Hugo* (2011)
* *The Wolf of Wall Street* (2013)
* *Silence* (2016)

 |
| Kratki filmovikoje je režirao | 
* *What's a Nice Girl Like You Doing in a Place Like This?* (1963)
* *It's Not Just You, Murray!* (1964)
* *The Big Shave* (1967)
* "Bad" (1987)
* *Made in Milan* (1990)
* *The Key to Reserva* (2007)

 |
| Dokumentarni filmovikoje je režirao | 
* *Street Scenes* (1970)
* *Italianamerican* (1974)
* *American Boy: A Profile of Steven Prince* (1978)
* *The Last Waltz* (1978)
* *A Personal Journey with Martin Scorsese Through American Movies*  (1995)
* *My Voyage to Italy* (1999)
* *The Blues: Feel Like Going Home* (2003)
* *No Direction Home* (2005)
* *Shine a Light* (2008)
* *A Letter to Elia* (2010)
* *Public Speaking* (2010)
* *George Harrison: Living in the Material World* (2011)
* *The 50 Year Argument* (2014)

 |
| Ostvarenja koja je producirao | 
* *The Grifters* (1990)
* *Mad Dog and Glory* (1993)
* *Clockers* (1995)
* *The Hi-Lo Country* (1998)
* *You Can Count on Me* (2000)
* *Brides* (2004)
* *The Young Victoria* (2009)
* *Boardwalk Empire* (2010–14)
* *The Family* (2013)
* *Life Itself* (2014)
* *Revenge of the Green Dragons* (2014)
* *Tomorrow* (2015)

 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 307475636
* LCCN: no2014046729
* GND: 1140493086
* BNF: cb17151691c (podaci)

 |